I mere end tredive år har Ernst Trillingsgaard været frontfigur i Aalborg Kongres og Kulturcenter. Til maj er det slut. - Det føles lidt mærkeligt, for man er jo groet ind i det job med liv og sjæl. Og jeg kan ikke rigtig forstå, at jeg nu er så langt, at det skal til at stoppe, siger han. Den karismatiske og populære direktør har formået at sætte sit solide aftryk på kulturlivet i Nordjylland. - Det mest mærkelige er at sidde med arrangementer og messer og så vide, at man ikke selv er med til at afvikle dem.  Jeg er ikke lettet over det. Sindsmæssigt kunne jeg godt blive ved, fordi det er sjovt. Men alderen sætter en stopper, forklarer han. Trille var en tur forbi Nordjyllands Live tirsdag aften. Hør hvad han sagde, i videoen ovenfor.

Referat:
Ernst Trillingsgaard stopper efter 30 år som frontrunner for den nordjyske kultur. Tirsdag var en tur forbi Nordjylland Live. Se interviewet med ham her.